**FELADAT-ELLÁTÁSI SZERZŐDÉS**

**fogorvosi tevékenység ellátására**

Amely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: dr. Bozsolik Róbert polgármester),

**Alsónyék Község Önkormányzata** (7148 Alsónyék, Fő u. 1., képviseli: Molnár István János polgármester),

**Alsónána Község Önkormányzata** (7147 Alsónána, Kossuth u. 27., képviseli: Berta Levente polgármester) és

**Pörböly Község Önkormányzata** (7142 Pörböly, Óvoda u. 1., képviseli: Sipos Lajos polgármester) mint Megbízó,

másrészről **Neubauer Smile Dental Fogászati és Szolgáltató Korlátolt Felelősségű Társaság** (7355 Nagymányok, Petőfi Sándor u. 43., adószám: 32073919-1-17, cégjegyzékszám: 1709013391, képviseli: Dr. Neubauer Antal) - mint Megbízott - között területi ellátási kötelezettséggel végzett **fogászati** alapellátás tárgyában az alábbi feltételekkel:

1. A tevékenységért felelős, személyes ellátásra kötelezett orvos neve: ***Dr. Neubauer Antal*** (sz.: ………………., anyja neve: …………….) 7355 Nagymányok, Petőfi Sándor u. 43. szám alatti lakos, fogorvos, aki fogászati alapellátási szakmai tevékenységét területi ellátási kötelezettséggel, praxisjog birtokában végzi.
2. Megbízó megbízza, Megbízott pedig elvállalja a Bátaszék város, Alsónyék, Alsónána *és* Pörböly község területén a folyamatos fogorvosi alapellátást a finanszírozási alapszerződésben körülírt és az egészségügyi alapellátás körzeteinek meghatározásáról szóló 26/2016.(XII.19.) önkormányzati rendelet 2. mellékletében meghatározott, területi ellátási kötelezettséget magába foglaló II. számú fogorvosi körzet lakossága részére (jelen szerződés 2. melléklete). Megbízott ellátja továbbá az iskola-egészségügyi feladatokat (iskolafogászati ellátás) is.
3. Megbízott kötelezettséget vállal arra, hogy a fogorvosi feladatokat a mindenkori szakmai követelményeknek megfelelő színvonalon látja el.
4. A fogorvosi ellátás finanszírozására vonatkozó szerződést Megbízott a Nemzeti Egészségbiztosítási Alapkezelővel (továbbiakban: Egészségbiztosítási Pénztár) közvetlenül köti meg. A körzet finanszírozására biztosított összeget Megbízottnak Megbízó teljes egészében átengedi.
5. Megbízott vállalja, hogy az Egészségbiztosítási Pénztártól a fogorvosi teendők ellátására rendelkezésre bocsátott összegből a fogorvosi alapellátást a mindenkor hatályos jogszabályi előírásoknak megfelelően biztosítja.
6. Megbízott a fogorvosi feladatok ellátásával kapcsolatos helyettesítéséről saját maga köteles gondoskodni. Legalább 3 napot meghaladó távollétét – annak megkezdése előtt 3 munkanappal -, illetve a helyettesítő orvos személyét köteles írásban bejelenteni Megbízónak.
7. Megbízó a fogorvosi alapellátás céljából Megbízott térítésmentes használatába adja a Bátaszék, Kossuth u. 54. szám alatti 14,28 m2 alapterületű rendelő helyiséget kizárólagos, míg a hozzátartozó fogorvosi röntgen helyiséget (7,04 m2), közlekedőt (3,42 m2), mosdót (5,24 m2) és betegváró helyiséget közös használatra az e szerződésben foglalt feladatok ellátásának időtartamára. Megbízottat terheli az ivóvíz- és szennyvíz díj rendelőjére eső része, melyet havonta utólag, a Gondozási Központ által kiállított számla alapján köteles megfizetni, míg a gázfűtés és az elektromos áram költségét Megbízott közvetlenül egyenlíti ki a szolgáltató felé.
8. Megbízó a rendelőben található, a jelen szerződés 1. mellékletében szereplő leltárban felsorolt orvosi műszereket és berendezéseket Megbízott használatába adja a fogorvosi feladatok ellátása céljából. Megbízott ezen felszerelések használatáért Megbízónak térítést nem fizet.
9. Szerződő felek a helyiségek átadáskori és visszaadáskori állapotát fényképfelvételeken és külön jegyzőkönyvben rögzítik. Megbízott a szerződés megszűnésekor a helyiségeket az átvételkori állapotban köteles visszaadni.
10. Megbízott felel a műszerek, berendezések, felszerelések rendeltetésszerű használatáért. A szükség szerinti javításokat köteles elvégeztetni, és azok költségeit viselni.
11. A külön jogszabályban előírt eszköz minimumfeltételek biztosítása Megbízott feladata, melyhez hozzájárulást Megbízó csak külön megállapodás alapján biztosít.
12. A fogorvosi teendők ellátásához szükséges mindennemű - e szerződésben nem részletezett - feltétel megteremtése Megbízott feladata. Megbízottat terheli a fogászati alapellátás biztosításával kapcsolatos teljes gyógyszer és fogászati anyag költsége.
13. A térítésmentesen használatba adott helyiség rendszeres karbantartása, így a falak meszelése, a nyílászárók szükség szerinti mázolása, a belső karbantartási munkák elvégeztetése (zárak, vasalások, csapok, stb. javíttatása) Megbízott feladatát képezi a költségek viselésével együtt. A közösen használt helyiségek közül a röntgen helyiség felújítása, karbantartása a vállalkozó fogorvosok, míg a betegváró, a szociális helyiségek felújítása, karbantartása és az épület külső állagának megóvása Megbízó feladata.
14. Az orvosi tevékenység során keletkezett veszélyes hulladék tárolását és szükség szerinti szállítását Megbízó végzi.
15. Megbízott rendelési idejét köteles az I. körzetben fogorvosi alapellátást végző fogorvossal egyeztetni és összehangoltan kialakítani. Ezen rendelési idő megváltozását – annak megváltozása előtt 30 nappal - a Megbízónak írásban köteles bejelenteni. A rendelési időt jelen szerződés függeléke tartalmazza.
16. Megbízott kötelezettséget vállal arra, hogy a rendelési időben nem végez magánrendelést, és nem folytat egyéb más tevékenységet.
17. A fogorvosi teendők ellátásához előírásra kerülő szakképzettség megszerzése saját költségen Megbízott kötelezettsége (az orvos és az asszisztencia esetében is).
18. Megbízott kötelezi magát, hogy a fogászati alapellátáshoz kapcsolódóan a háziorvosi, házi gyermekorvosi és fogszakorvosi szolgálatról szóló 4/2000. (II. 25.) EüM rendelet 12. § (3) bekezdésében meghatározott szakképesítésű asszisztenst alkalmaz. Megbízott vállalja a dolgozó felelősségbiztosítási, balesetbiztosítási költségeit. Megbízott a fogorvosi feladatokat az általa alkalmazott Szebényi Gézáné (szül.:, …………………………..., an.: ……………………………..) ……………………………. szám alatti lakos közreműködésével látja el.
19. Amennyiben Megbízó módosítja a körzethatárokat, és ezzel a Megbízottat kár éri, úgy a Megbízó kártalanítási kötelezettséggel tartozik, - a körzethatár módosításának időpontjától 2024. június 1. napjáig terjedő időtartamra - melynek mértékét a felek a körzetből kikerült betegek és a praxis éves finanszírozása arányában állapítják meg. Az év közbeni változás esetére a változást megelőző naptári év éves finanszírozását veszik alapul a kártalanítás összegének számításánál.
20. Jelen szerződés határozott időre szól, 2022. november 1-jén lép hatályba és 2027. október 31-éig szól.
21. Jelen szerződést bármelyik szerződő fél 6 hónapos határidővel és indokolással felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti. Megbízó jelen szerződést akkor is felmondhatja, ha Megbízott az önálló egészségügyi tevékenység végzésére való jogosultságát bármely okból elveszíti.

A szerződés közös megegyezéssel történő megszüntetésének külön feltétele nincs.

1. Szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy az egyeztetés eredménytelensége miatt a módosításra csak az írásos bejelentést követő 30 napon túl kerülhet sor.
2. Szerződő felek rögzítik, hogy jelen szerződés kizárólag csak akkor lép hatályba a 19. pontban meghatározott időponttól, ha Megbízott az illetékes népegészségügyi osztály által kiadott működési engedéllyel rendelkezik.
3. Jelen szerződésben nem szabályozott kérdésekben az önálló orvosi tevékenységről szóló 2000. évi II. törvényben, az egészségügyi alapellátásról szóló 2015. évi CXXIII. törvényben, valamint a Polgári Törvénykönyv és más hatályos jogszabályokban foglalt rendelkezéseit kell alkalmazni.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

Bátaszék, 2022. szeptember

***Dr. Bozsolik Róbert Neubauer Smile Dental Fogászati és Szolgáltató Kft.***

polgármester Dr. Neubauer Antal fogorvos

megbízó megbízott

***Berta Levente Molnár István János Sipos Lajos***

polgármester polgármester polgármester

megbízó megbízó megbízó

1. melléklet

II. fogorvosi körzet rendelőjének leltára

1. Fogászati tükör 19 db
2. Fogászati szonda 26 db
3. Fogászati csipesz 17 db
4. Foghúzó fogósorozat (korona és gyökérfogók) 36+6 db
5. Foggyökéremelő sorozat 11+2 db
6. Csontkanál 6 db
7. Raspatórium 2 db
8. Csontcsípő 2 db
9. Sebészeti olló, különféle 3 db
10. Sebészeti műtőkés/ szikenyél 2 db
11. Anatómiai csipesz 1 db
12. Horgas csipesz 2 db
13. Kézi depurátor, különféle 5 db
14. Exkavátor, kétvégű, különféle 5 db
15. Fogászati tömőműszerek, különféle 13+5 db
16. Matricafeszítő 2 db
17. Viaszkés 2 db
18. Kramponfogó 1 db
19. Érfogó 2 db
20. Fűfogó 2 db
21. Cementkeverő üveglap és spatula 2 db
22. Lenyomatkanál, különféle 30 db
23. Fogászati kezelőegység 1 db
24. Fogászati kompresszor 1 db
25. Hűtő 1 db
26. Hőlégsterilizátor 1 db
27. Amalgánkeverőgép 1 db
28. Alsó- felső bútorsor 1 db
29. Ruhásszekrény 1 db
30. Íróasztal 1 db
31. Viaszmelegítő 1 db

2. melléklet

II. fogorvosi körzet ellátási területe

Bátaszék

* ARANY JÁNOS utca Teljes
* ÁRPÁD utca Teljes
* BABITS utca Teljes
* BAROSS utca Teljes
* BÉKE sor Teljes
* BEZERÉDJ utca Teljes
* BUDAI utca Páratlan 1-től 33 B-ig

Páros 6-tól 30-ig

* DEÁK FERENC utca Páratlan 1-től 53-ig

Páros 2-től 80-ig

* DIÓFA sor Teljes
* DOLINA utca Teljes
* DR. HERMANN E. utca Teljes
* ERZSÉBET utca Teljes
* FERENC utca Teljes
* FÜRDŐ utca Teljes
* GARAY utca Páratlan 1-től 67-ig

Páros 2-től 66-ig

* GÁRDONYI utca Teljes
* HÁRSFA sor Teljes
* HUNYADI utca Páros 2-től 42-ig
* IFJÚSÁG utca Teljes
* JÓZSEF ATTILA utca Teljes
* KÁLVÁRIA utca Teljes
* KERTALJA utca Teljes
* KOLOZSVÁRI utca Teljes
* KOSSUTH LAJOS utca Páratlan 1-től 27-ig

Páros 2-től 36-ig

* KÖLCSEY utca Teljes
* KÖVES utca Teljes
* LAJVÉR utca Páratlan 29-től 63-ig

Páros 30-tól 68-ig

* MAGYAR utca Teljes
* MALOM utca Teljes
* MOZI tér Teljes
* NYÁR utca Teljes
* NYÉKI utca Teljes
* OLIMPIA utca Teljes
* ŐZ utca Teljes
* PACSIRTA utca Teljes
* PARK sétány Teljes
* PATAK utca Teljes
* PETŐFI utca Teljes
* PLATÁN sor Teljes
* SÓHÁZ utca Teljes
* SZABADSÁG utca Teljes
* SZÉCHENYI utca Teljes
* SZENT GYÖRGY utca Teljes
* SZENT ISTVÁN tér Teljes
* SZENTHÁROMSÁG tér Teljes
* TAVASZ utca Teljes
* TOLDI utca Teljes
* VADKERT utca Teljes

## VÖRÖSMARTY utca Teljes

* ZRÍNYI utca Teljes,

valamint

**Alsónána,**

**Alsónyék** és

**Pörböly** községek közigazgatási területe**.**

*függelék*

**R e n d e l é s i i d ő**

**Bátaszék**

Hétfő 8 órától 11 óráig

Kedd 8 órától 16 óráig

Szerda 8 órától 14 óráig

Csütörtök 11 órától 18 óráig

Péntek 8 órától 14 óráig